**RELAT DE CAMPANYA**  
  
Per a la immensa majoria de sol·licitants d'asil atrapats en tercers països, l'article 38 de la Llei d'Asil -que permet gestionar l'entrada legal a través de les ambaixades espanyoles- constitueix, de facto, l'única via regulada que els evita jugar-se la vida creuant la mar en pastera o saltant la tanca.

No obstant, aquesta única porta d'accés regular, aprovada l’any 2009, segueix sense desenvolupar-se de manera reglamentària. Tot i que el Tribunal Suprem ha confirmat que ha d'aplicar-se, no disposa de normes clares, ni de personal ni, sobretot, de voluntat política. Ambaixades ineficients, silencis administratius i contingents invisibles l’han convertit en un embut que obliga a persones molt vulnerables a malgastar un temps que no tenen.  
  
“El Camí Impossible” vol contribuir a la feina que fan les organitzacions i col·lectius en defensa del dret a migrar i a l’asil de les persones en moviment que busquen refugi a l’estat espanyol. El projecte té per objectiu el reconeixement de la necessitat de Vies legals i segures, impulsant un canvi de percepció en la ciutadania i les institucions.  
  
**Navega pel webdoc** [EL CAMÍ IMPOSSIBLE](https://elcamiimpossible.quepo.org)

Coneix el cas de Rosine Macosso, una dona congolesa en exili polític que va morir mentre esperava resposta a la seva sol·licitud d'asil a Espanya. La pel·lícula “Rosine, morir esperant Europa” relata un dels casos que més visibilitza els obstacles plantejats tant a la recerca com al webdoc i que va obrir litigi estratègic sobre l'article 38 de la Llei d'Asil.   
  
  
**Més informació a** [ROSINE, MORIR ESPERANT EUROPA](https://quepo.org/rosine/)

***Copys xarxes socials***10.457 persones han mort intentant arribar a Espanya el 2024.

Per què han de morir?  
  
L’Article 38 de la Llei d’Asil és, sobre el paper, l’única via legal i segura per sol·licitar asil des de les ambaixades i consolats espanyols. Una via que podria evitar el pas per rutes mortals. Però, a la pràctica, aquesta via està bloquejada: per manca de reglament, per silencis administratius, inacció de les ambaixades i absència de voluntat política.